is pt is en is is es lt is is is is is ga is es ceb is is is is is is is is is id is is is is is is is is is is is is is is is is is nl is en is is is is is is is is is is en is en is en is en is pt is nl is pt da fr en is is en is pt is nl is is is en pt is fr is pt is nl is is is pt is nl is is is is is is is is pt is nl is en is is pt is nl is is pt is nl is en is is pt is fr is en de en en pt is en is en is is is en is pt is fr is en is is en is en en pt hu nl is is pt hu nl is en is en is en is en is en is en en en is is pt is en is is pt is en is is is is is pt is fr is is en en pt is fr is is is is pt is nl is is pt fr pt pt is is is is is is is en
Þjálfari ársins í efstu deild karla
Aðalfundur knattspyrnuþjálfarafélags Íslands og fræðsluerindi Michael Beale þjálfara yngriflokka Liverpool.
Laugardaginn 2. desember nk. mun Knattspyrnuþjálfarafélag Íslands (KÞÍ) standa fyrir ráðstefnu fyrir þjálfara og halda aðalfund félagsins… Í næstu frétt hér að ofan sjá félagsmenn dagskrá ráðstefnunnar.
Dagskrá aðalfundar, sem hefst kl. 17:45, verður eftirfarandi:
Kosning formanns, meðstjórnenda og varamanna skv. ákvæði 7. gr. laga KÞÍ.
Ákvörðun um árgjald skv. 6. gr. laga
Þá verða veittar viðurkenningar fyrir þjálfara ársins í efstu deild karla og kvenna og viðurkenningar fyrir vel unnin störf við þjálfun yngri flokka.
Léttar veitingar verða á boðstólum.
Athygli er vakin á því að tillögur um lagabreytingar á lögum KÞÍ skulu hafa borist stjórn félagsins skriflega sjö dögum fyrir aðalfund, sbr. 11. gr. laganna. Breytingar þurfa samþykki ¾ fundarmanna.
Stjórn KÞÍ hvetur félagsmenn sína til að mæta.
Knattspyrnudeild ÍR óskar eftir því að ráða þjálfara fyrir yngriflokka félagsins.
Barna og unglingaráð (BUR) yngri flokka knd. ÍR óskar eftir að ráða þjálfara í yngstu flokka deildarinnar.
Bikarúrslitaráðstefna KÞÍ og KSÍ 9. september 2017
Líkt og undanfarin ár munu Knattspyrnuþjálfarafélag Íslands og Knattspyrnusamband Íslands standa fyrir veglegri ráðstefnu í tengslum við úrslitaleik Borgunarbikars kvenna sem fram fer laugardaginn 9. september.
Þema ráðstefnunnar verður Evrópumót kvennalandsliða sem fram fór í Hollandi í sumar. Nils Nilsen sem stýrði Danmörku til silfurs í mótinu og Freyr Alexandersson þjálfari íslenska liðsins verða báðir með veglaga fyrirlestra. Þeir mun fara yfir undirbúning liðanna fram að móti sem og hvernig unnið var með liðin á mótinu sjálfu.
Einnig mun verður fjallað ítarlega um lið ÍBV og Stjörnunnar sem leika um Borgunarbikarinn.
Knattspyrnudeild Tindastóls auglýsir eftir yngriflokkaþjálfara í fullt starf ásamt vinnu á skrifstofu félagsins.
Knattspyrnudeild Tindastóls auglýsir eftir yngri flokka þjálfara í fullt starf ásamt vinnu
á skrifstofu félagsins. Umsækjendur þurfa helst að hafa reynslu af þjálfun en umfram
allt brennandi áhuga á að starfa með börnum og unglingum.
Ráðningarferli knattspyrnuþjálfara, atriði til íhugunar.
Nú líður að háannatímabili í ráðningarmálum knattspyrnuþjálfara. Af því tilefni vill stjórn Knattspyrnuþjálfarafélags Íslands (KÞÍ) beina nokkrum atriðum/heilræðum til þjálfara og íþróttafélaga við ráðningarferli þjálfara.
Knattspyrnudeild UMF Sindra á Hornarfirði leitar að yfirþjálfara fyrir yngri flokka félagsins.
Yngri flokka ráð knattspyrnudeildar UMF Sindra á Hornafirði leitar að yfirþjálfara fyrir yngri flokka félagsins. Iðkendur deildarinnar eru um 100 og leitar félagið eftir metnaðarfullum og drífandi einstaklingi til að byggja upp starfssemi deildarinnar samhliða þjálfun yngri flokka. Allar aðstæður til þjálfunar eru til fyrirmyndar og mun deildin aðstoða tilvonandi þjálfara með húsnæði á staðnum.
Æskilegt er að viðkomandi hafi reynslu af þjálfun barna og unglinga og hafi sótt þjálfaranámskeið hjá KSÍ. Viðkomandi þarf að geta leiðbeint öðrum þjálfurum og búa yfir skipulögðum og vönduðum vinnubrögðum og vera lipur og jákvæður í samskiptum.
Áhugasamir sendi umsókn eigi síðar en 18. ágúst á yngriflokkar@umfsindri.is en frekari upplýsingar um starfið veita Jón Kristján Rögnvaldsson í síma 843-0699 og Trausti Magnússon í síma 862-3757.
Knattspyrnudeild Vestra óskar eftir því að ráða yfirþjálfara fyrir yngri flokka félagsins.
Knattspyrnudeild Vestra óskar eftir að ráða yfirþjálfara yngri flokka félagsins. Starfshlutfallið er sveigjanlegt, getur verið 50-100% eftir samkomulagi. Hluti af vinnunni verður almenn þjálfun yngri flokka. Yfirþjálfari hefur yfirumsjón með öllu faglegu barna- og unglingastarfi og er honum ætlað að efla yngri flokka félagsins og leiða félagið áfram í komandi verkefnum. Leitað er að metnaðarfullum einstaklingi með brennandi áhuga á knattspyrnuþjálfun. Reynsla og þjálfaramenntun er skilyrði fyrir ráðningu. Aðrar hæfniskröfur:
Frumkvæði, skipulagshæfni og sjálfstæði
Reynsla af sambærilegu starfi er kostur
Umsóknarfrestur er til 20. ágúst 2017. Umsókn ásamt ferilskrá óskast sent á Kristján Þór Kristjánsson formann barna og unglingaráðs kriskristjans@gmail.com. Nánari upplýsingar gefur Kristján í síma 6602664.
Bikarúrslitaráðstefna KÞÍ og KSÍ 12. ágúst 2017
Líkt og undanfarin ár munu Knattspyrnuþjálfarafélag Íslands og Knattspyrnusamband Íslands standa fyrir veglegri ráðstefnu í tengslum við úrslitaleik Borgunarbikars karla sem fram fer laugardaginn 12. ágúst.
Það er mikill heiður að tilkynna að aðalfyrirlesari þetta árið er Þjóðverjinn Bernd Stöber, en hann er yfirmaður þjálfaramenntunar hjá Þýska knattspyrnusambandinu.
Óhætt er að segja að uppgangur Þýskalands á knattspyrnusviðinu hefur verið mikill undanfarin ár. Þýsk landslið, allt frá A-landsliðunum niður í yngri landslið, hafa unnið nánast allt sem hægt er að vinna, bæði í karla- og kvennaflokki.
Knattspyrnudeild Grindavíkur auglýsir eftir yfirþjálfara.
Við leitum að metnaðarfullum, skipulögðum, áreiðanlegum og kraftmiklum einstaklingi með reynslu og menntun í knattspyrnuþjálfun. Umsækjendur þurfa að eiga auðvelt með mannleg samskipti og leita leiða til að efla en frekar yngri flokka starf félagsins. Yfirþjálfari hefur m.a. yfirumsjón með faglegu barna- og unglingastarfi sem skal unnið samkvæmt siðareglum, uppeldisáætlun og lögum félagsins sem og ítarlegri starfslýsingu sem mun fylgja ráðningarsamningi. Hreint sakavottorð skilyrði.
Umsóknarfrestur er til 15.ágúst 2017. Umsókn ásamt ferilskrá óskast sent á Knattspyrnudeild Grindavíkur umfg@centrum.is en nánari upplýsingar eru gefnar í síma deildarinnar 426-8605.
My Coach þjálfaraforritið sem fylgir árgjaldi KÞÍ.
Knattspyrnuþjálfarafélagið (KÞÍ) og fyrirtækið My Coach undirrituðu á dögunum samstarfssamning sín á milli sem tryggir félagsmönnum KÞÍ áskrift að hugbúnaðinum My Coach. Af því tilefni stóð KÞÍ fyrir kynningu á umræddum hugbúnaði og var sú kynning ágætlega sótt.
Fyrirkomulag verður á þann veg að við greiðslu árgjalds 2017 fá félagsmenn KÞÍ aðgang að umræddum hugbúnaði til eins árs. Er hugmyndin sú að aðgangur muni svo fylgja árgjaldi a.m.k. næstu tvö ár þar á eftir.
BDFL: Þjálfararáðstefna Þýska knattspyrnufélagsins 24. júlí til 26. júlí 2017.
Knattspyrnuþjálfarafélag Íslands hefur fengið boð um að senda einn fulltrúa á árlega ráðstefnu Þýska knattspyrnuþjálfarafélagsins. Ráðstefnan verður haldin í Bochum en hún byrjar. mánudaginn 24. júlí kl. 09:00 og endar miðvikudaginn 26. júlí kl. 13:00.  Ráðstefnuviðburðirnir verða í RuthCongress Bochum (RCB) og á knattspyrnuvellinum Vonovia Ruhrstadion. Hátt í 1000 þjálfarar munu sækja ráðstefnuna þetta árið og því vonumst við til þess að einhver frá Íslandi geti farið á hana og skilað síðan inn skýrslu til KÞÍ að henni lokinni. ATHUGIÐ að ráðstefnan fer fram á þýsku og því þurfa umsækjendur að skilja og tala þýsku. Aðal viðfangsefnið á ráðstefnunni verður: Að skora mörk / sóknarleikur.
My Coach kynning fyrir félagsmenn KÞÍ
Líkt og fram kom í auglýsingu á dögunum frá stjórn KÞÍ er unnið að því að gera samning um kaup á hugbúnaðinum My Coach sem m.a. er ætlaður knattspyrnuþjálfurum og mun fylgja árgjaldi félagsmanna fyrir árið 2017.
Af því tilefni stendur KÞÍ fyrir kynningu á hugbúnaði þessum sunnudaginn 11. júní nk., kl. 16:15, í húsakynnum ÍSÍ, sal D. Thomas De Pariente, einn fyrirsvarsmanna My Coach, mun annast kynninguna sem fram fer á ensku.
Aðgangur er ókeypis en ráðgert er að kynningin taki um eina klukkustund.
Akademíuþjálfarar frá Atletico Madrid og Dinamo Zagreb með ráðstefnu 11. júní 2017
Knattspyrnuþjálfarafélag Íslands og Knattspyrnusamband Íslands standa fyrir áhugaverðri ráðstefnu í Laugardalnum í Reykjavík sunnudaginn 11. júní nk. Hingað til lands koma tveir fyrirlesarar, Ivan Kepčija frá Dinamo Zagreb í Króatíu og Carlos García Cuesta frá Atletico Madrid á Spáni.
Ivan Kepčija starfar sem aðstoðar akademíustjóri hjá Dinamo Zagreb í Króatíu auk þess að vera aðstoðarlandsliðsþjálfari U19 landsliðs karla hjá Króatíu. Hann er með UEFA A þjálfaragráðu og meistaragráðu í íþróttafræði.
Ivan starfaði náið með Romeo Jozak, fræðslustjóra króatíska knattspyrnusambandsins, við gerð kennsluskrá króatíska sambandsins og mun erindi hans fjalla um það hvernig leikmenn Króatar vilja ala upp og hvaða aðferðir þeir nota.
Carlos García Cuesta er þjálfari í unglingaakademíu Atletico Madrid á Spáni. Hann mun fjalla um það hvernig Madrídarliðið innleiðir leikaðferð sína í yngri liðin og hvernig æfingavika er skipulögð hjá félaginu, mismunandi kröfur leiksins og aðferðir sem þjálfarar Atletico Madrid nota til að ná markmiðum sínum.
Stjórn KÞÍ vill einnig minna félagsmenn á að félagsgjöld má einnig leggja beint inn á bankareikning KÞÍ nr. 0140-26-051279 (kt. 501279-0139), með skýringunni „Árgjald 2017“.
Um næstu mánaðamót munu knattspyrnuþjálfarar fá sendan rafrænan greiðsluseðil fyrir árgjaldi KÞÍ. Greiðsluseðillinn verður birtur sem valgreiðsla í heimabanka og að þessu sinni sendur öllum knattspyrnuþjálfurum sem einhvern tímann hafa greitt hafa árgjald KÞÍ.
Árgjaldið verður óbreytt frá síðasta ári, 6.000 krónur. Að þessu sinni mun áskrift að MY COACH, sem er hugbúnaður ætlaður knattspyrnuþjálfurum, fylgja með árgjaldinu, en stjórn KÞÍ vinnur að því að gera samning um kaup á umræddum hugbúnaði. Mun nánara fyrirkomulag þessa verða kunngert eins fljótt og kostur er en stefnt er að því að búið verði að ganga frá samningi um kaup á hugbúnaðinum eigi síðar en um miðjan júní.
Stjórn KÞÍ biðlar til allra knattspyrnuþjálfara að greiða árgjaldið sem eru megintekjur félagsins. Um þessar mundir er unnið að því að efla starf KÞÍ og hefur stjórn félagsins m.a. af því tilefni ráðið starfsmann í hlutastarf (20% starfshlutfall). Er það formaður félagsins, Sigurður Þórir Þorsteinsson, sem gegnir því starfi. Markmið stjórnar KÞÍ með þessu er að efla þjónustu við félagsmenn og vinna enn ötulla að hagsmunamálum knattspyrnuþjálfara landsins, vera virkur málsvari þjálfara og að stuðla að aukinni menntun þeirra.
Er það von stjórnar KÞÍ að knattspyrnuþjálfarar bregðist vel við þessu og styðji stjórnina til enn betri verka.
Loks er athygli vakin á því að ódýrara er fyrir félagsmenn á viðburði á vegum KÞÍ ef árgjald er greitt, t.d. á árlegar bikarúrslitaráðstefnur. Hinn 11. júní nk. er fyrirhuguð ráðstefna á vegum KÞÍ í tengslum við leik Íslands og Króatíu. Ráðstefnan verður auglýst síðar en þeir sem greitt munu hafa árgjaldið fyrir 8. júní mun bjóðast ráðstefnan ódýrara en þeim sem ekki hafa greitt og/eða eru ófélagsbundnir KÞÍ.
Félagaskiptaglugginn lokar mánudaginn 15. maí
Félagaskiptaglugginn lokar mánudaginn 15. maí
Lokar fyrir alla leikmenn nema ósamningsbundna leikmenn yngri flokka
Þróttur auglýsir eftir þjálfurum í yngri flokka í knattspyrnu.
Þróttur auglýsir eftir þjálfurum í yngri flokka í knattspyrnu
Reynsla af þjálfarastörfum og menntun skilyrði
Barna – og unglingaráð knattspyrnudeildar Þróttar auglýsir eftir metnaðarfullum þjálfurum sem eru tilbúnir til að vinna skv. stefnu félagsins.
Viðkomandi þurfa að geta hafið störf sem allra fyrst.   Reynsla af þjálfarastörfum og þjálfaramenntun og/eða íþróttafræðimenntun skilyrði.
Áhugasömum er bent á að vera í sambandi við íþróttastjóra Þróttar á thorir@trottur.is  eða í síma 580-5902.
Princeton Sports Management óskar eftir að fá reyndan knattspyrnuþjálfara til samstarfs frá 15. júní og til 20. júlí. Fyrirtækið sérhæfir sig í íþróttastjórnun og viðburðum víðsvegar um Bandaríkin. Í samstarfi við KÞÍ þá hafa þeir óskað eftir því að þjálfarafélagið taki við umsóknum fyrir þeirra hönd. Hugmyndin er að viðkomandi þjálfari vinni við alþjóðlegan knattspyrnuskóla og með möguleika á framlengingu í fjórar vikur til viðbótar. PSM greiðir allan ferðakostnað, gistingu og laun (1000 dollarar) per viku. Umsóknarfrestur rennur út 15. apríl næstkomandi. PSM óskar eftir reyndum þjálfara sem hefur KSÍ A eða KSÍ B. þjálfararéttindi. Nánari upplýsingar fást hjá Halldóri Þ. Halldórssyni stjórnarmanni KÞÍ í síma +3548916320 eða með vefpósti á doribolti@hotmail.com
Hér er hægt að sjá vefsíður frá PSM
PrincetonSportsManagement | Princeton Sports Management
PSM Drone Style - International Futbol Camps - YouTube
Nú á vormánuðum erum við enn að vinna í því að gera upplýsingar á síðunni aðgengilegri. Við vonumst til þess að meðlimir í félaginu og aðrir geti nýtt sér síðuna og að hún verði félaginu til sóma á komandi árum.
Knattspyrnufélag þjálfarafélag Íslands er nú að láta laga þessa vefsíðu, ásamt því að setja inn nýjar upplýsingar. Þó nokkur vinna mun fara í að uppfæra upplýsingar og annað sem við viljum að sé í lagi á komandi árum. Síðan verður áfram opin en við hvetjum félagsmenn til þess að fylgjast með framvindu síðunnar á komandi mánuðum. Nýkjörin stjórn KÞÍ er að vinna í mörgum spennandi hlutum sem verða kynntir fljótlega.
Edda Garðarsdóttir tekur við KR
Heim­ir þjálf­ari árs­ins 2015
Mappan sem fylgir félagsgjaldinu tilbúin til afhendingar á skrifstofu KSÍ